Vidutis Pranciškus Kamaitis

Vidutis Pranciškus Kamaitis (g. 1938 m. rugsėjo 6 d. Santaikoje, Krokialaukio valsčius) – Lietuvos inžinierius, technologijos mokslų daktaras, tarptautinės klasės šokėjas.

Biografija 
Žmona Dalia Kristina Kamaitienė. 1961 m. baigė automobilių transporto eksploataciją Kauno politechnikos institute. 1975 m. technikos mokslų kandidatas.

1961–1970 m. Kauno politechnikos instituto, 1970–1990 m. – Vilniaus inžinerinio statybos instituto dėstytojas, nuo 1981 m. docentas. 1990–1995 m. Vilniaus miesto vicemeras, 1996–1997 m. Vilniaus apskrities viršininko pavaduotojas. Nuo 2001 m. bendrovės „Taurakalnio kultūros centras“ direktorius.

Sportiniai pasiekimai 
1956–1961 m. šoko Kauno ansamblyje „Nemunas“. 1963–1982 m. su žmona šoko pramoginius šokius. 1968 m. Tarptautinės klasės šokėjas. 1966–1982 m. dalyvavo pramoginių šokių konkursuose Europos šalyse ir JAV. 1975–1981 m. Lietuvos standartinių ir lotynų Amerikos šokių, Rytų Europos šalių standartinių šokių varžybų 1979 m. Maskvoje, 1980 m. Burgase (Bulgarija) čempionas.

1963 m. įkūrė pramoginių šokių ansamblį „Viesulas“, iki 1970 m. jo vadovas. Nuo 1978 m. su žmona treniruoja ir vadovauja Vilniaus sportinių šokių klubui „Vijūnas“ (iki 1984 m. Respublikinių profsąjungų kultūros rūmų pramoginių šokių studija). 2001 m. jam suteikta sportinių šokių tarptautinė teisėjo kategorija.

Šaltiniai 

Lietuvos transporto inžinieriai
Lietuvos pedagogai
Vilniaus politikai
Lietuvos sportinių šokių treneriai
Lietuvos sportinių šokių teisėjai
Lietuvos pramoginių šokių šokėjai